Μαρκ Μάρκεθ

2008

Ο Μάρκεθ έκανε το ντεμπούτο του στις μοτοσυκλέτες στις 13 Απριλίου 2008 στο πρωτάθλημα των 125 κ.κ., με την ΚΤΜ. Ήταν, μόλις, 15 χρονών και 56 ημερών. Το μόνο που κατάφερε εκείνη την χρονιά ήταν ένα βάθρο, αν και έγινε ο νεότερος Ισπανός οδηγός που έχει ανέβει στο βάθρο (βρετανικό GP 2008). Τερμάτισε τη σαιζόν στην 13η θέση.

2009

Το 2009 παρέμεινε στην ίδια ομάδα και πέτυχε ένα βάθρο και 2 πολ-ποζίσιον, αλλά δεν κατάφερε να πάρει καμία νίκη. Έγινε, όμως, ο νεότερος Ισπανός οδηγός, που πήρε πολ-ποζίσιον (γαλλικό GP 2009).  

2010

Το 2010 μετακόμισε στην ισπανική Derbi και έδειξε το ταλέντο του, αφού νίκησε στις 6 Ιουνίου 2010 το GP του Mugello και μετά ακολούθησαν 4 σερί νίκες στα GP του Silverstone, του Assen, της Καταλονίας και του Sachsenring. Η νίκη στο Sachsenring ήταν η 100η της Derbi σε αγώνες, ενώ ο Μάρκεθ έγινε ο 1ος οδηγός που παίρνει 5 συνεχόμενες νίκες στα 125 κ.κ., μετά τον Βαλεντίνο Ρόσι. Οι επόμενες εμφανίσεις ήταν λίγο κατώτερες και έτσι βρέθηκε πίσω στην βαθμολογία. Ύστερα, όμως, από την νίκη στο Motegi ακολούθησαν άλλες 3 συνεχόμενες νίκες. Ο Μάρκεθ κατάφερε να διατηρήσει το προβάδισμά του, μέχρι το τέλος της σαιζόν και πήρε το πρωτάθλημα, όντας ο 2ος νεώτερος (μετά τον Καπιρόσι), που παίρνει πρωτάθλημα στα 125 κ.κ.

2011

Το 2011 ήταν 1η του χρονιά στο Moto 2, και στην Σούτερ. Εκεί, ο ανταγωνισμός ήταν μεγαλύτερος και ο κυριότερός του αντίπαλος ήταν ο Στέφαν Μπραντλ. Η σαιζόν είχε σκαμπανεβάσματα. Ο Μάρκεθ μετά την 2η θέση στην Ιαπωνία, ήταν έτοιμος να αγωνιστεί στην Μαλαισία. Όμως, έπειτα από πτώση στη 2η ελεύθερη δοκιμή τραυματίστηκε. Την ημέρα του αγώνα απέτυχε σε ιατρικές εξετάσεις και δεν αγωνίστηκε. Ο Μπραντλ πήρε την 2η θέση και διεύρυνε την διαφορά του από τον Μάρκεθ, στους 23 βαθμούς. Τα προβλήματα του Μάρκεθ με την όρασή του συνεχίστηκαν και στο GP της Βαλένθια, ο Μάρκεθ δεν συμμετείχε καθόλου. Υπό αυτές της συνθήκες έχασε και το πρωτάθλημα για 23 βαθμούς, αφού η διαφορά του με τον Μπραντλ δεν διαφοροποίηθηκε (ο Μπραντλ αποσύρθηκε, εξαιτίας ατυχήματος).

2012

Το 2012, ο Μάρκεθ παρέμεινε στο Moto2, στην ίδια ομάδα. Μετά, όμως, από την είσοδο του Στέφαν Μπραντλ στο Moto GP, ο ανταγωνισμός μειώθηκε και με αυτόν τον τρόπο, ο Μάρκεθ είχε 9 νίκες. Τελείωσε τη σαιζόν με 328 βαθμούς και κατέκτησε το πρωτάθλημα, αφού ο 2ος Πολ Εσπαργαρό είχε μόλις 269 βαθμούς.

2013

Το έτος 2013, ήταν χρονιά – ορόσημο για τον 20χρονο Μαρκ. Ξεκίνησε τη σαιζόν με βάθρο στο Κατάρ. Στο 2ο GP (Τέξας), πήρε τη νίκη και έγινε ο νεότερος νικητής στην μεγάλη κατηγορία των μοτοσυκλετών. Η υπόλοιπη σαιζόν κύλησε φανταστικά για τον Μάρκεθ. Είχε 6 νίκες, 6 δεύτερες θέσεις και 4 τρίτες θέσεις. Έτσι, έγινε ο νεότερος παγκόσμιος πρωταθλητής Moto GP, με 334 βαθμούς και διαφορά μόλις 4 βαθμών από τον 2ο, Χόρκε Λορένθο.

2014

Το 2014, ο Μάρκεθ έσπασε το πόδι του σε δοκιμές στην Μαλαισία, αλλά ανέρρωσε εγκαίρως και μπόρεσε να συμμετάσχει στον αγώνα του Κατάρ, στον οποίο και νίκησε, όπως και στους 9 επόμενους αγώνες. Ο φανταστικός Μάρκεθ τελείωσε τη σαιζόν με 13 νίκες και πήρε το πρωτάθλημα, σχετικά άνετα αφού είχε 362 βαθμούς, ενώ ο Βαλεντίνο Ρόσι (2ος) είχε 295 βαθμούς. Έτσι, ο Μάρκεθ έγραψε άλλη μια χρυσή σελίδα στη ιστορία του μηχανοκίνητου αθλητισμού.

2015

Το 2015, ήταν μια εντυπωσιακή σαιζόν, αφού από τον 1ο αγώνα 3 οδηγοί (Μάρκεθ, Λορένθο, Ρόσι) έβαλαν τις βάσεις για την κατάκτηση του πρωταθλήματος. Ο Μάρκεθ κέρδισε 5 αγώνες στη σαιζόν, αλλά το ταλέντο του δεν ήταν αρκετό για να νικήσει την πείρα των άλλων 2 οδηγών. Για αυτόν τον λόγο έχασε το πρωτάθλημα και τερμάτισε στην 3η θέση. Ο  Λορένθο κέρδισε το πρωτάθλημα, αλλά ο Ρόσι κατηγόρησε τον Μάρκεθ και τον  Λορένθο πως συνεργάστηκαν για να του στερήσουν το πρωτάθλημα. Ο λόγος ήταν ο εξής. Στο GP της Μαλαισίας ο Μαρκ Μάρκεθ πλησίαζε επικίνδυνα τον Ρόσι. Σε μια στιγμή ο Μάρκεθ είχε κολλήσει την μηχανή του πάνω σε αυτή του Ρόσι. Ύστερα από μερικά προσπεράσματα μεταξύ τους, ο Μάρκεθ θέλησε να τον περάσει μια και καλή. Ο Ρόσι, όμως, τον έσπρωξε με το πόδι σε μια επαφή τους. Ο Μάρκεθ έπεσε και μετά τον αγώνα οι αγωνοδίκες αφαίρεσαν 3 βαθμούς από τον Ρόσι, οι οποίοι έπαιξαν καθοριστικό ρόλο στη μάχη για το πρωτάθλημα και αναγκάστηκε να ξεκινήσει στον επόμενο αγώνα (GP Βαλένθιας) από την τελευταία θεση. Ο Ρόσι τελείωσε τον αγώνα στην 4η θέση, ενώ ο Λορένθο στην 1η και πήρε το πρωτάθλημα για 5  πόντους διαφορά. Ο Μάρκεθ κατάφερε να τελειώσει την σαιζόν στην 3η θέση και να συγκεντρώσει 242 βαθμούς.

2016

Η σαιζόν του 2016 ήταν ακόμα πιο εντυπωσιακή από αυτή του 2015. Ο λόγος ήταν πως παρατηρήθηκαν 9 διαφορετικοί νικητές, κατά τη διάρκεια της σαιζόν.  Ο Μάρκεθ, όμως, από νωρίς κατάφερε να ξεφύγει στην βαθμολογία από τον Ρόσι. Σαν συμπέρασμα, στο 2ο μισό της χρονιάς, κάθε αγώνας ήταν εν δυνάμει τελικός για τον Ρόσι. Ο Μάρκεθ, μετά από κάποια ατυχή συμπεράσματα επανήλθε με νίκη στο GP της Αραγονίας. Ο Μάρκεθ, στον επόμενο αγώνα (GP Motegi) χρειαζόταν νίκη και να μην πάρει βαθμό ο Ρόσι, για να κατακτήσει το πρωτάθλημα τόσο πρόωρα. Ο ίδιος ο Μάρκεθ είχε δηλώσει πως «Το σημαντικό είναι να πάρουμε τον Τίτλο και δεν παίζει ρόλο το πότε. Δεν νομίζω να το καταφέρω στην Ιαπωνία... θα ήταν σαν να κέρδιζα το Λόττο». Κι’ όμως. Στα λόγια είχε δίκιο. Όμως, στον αγώνα της Ιαπωνίας… έγινε το απρόσμενο. Τόσο ο Βαλεντίνο Ρόσι, όσο και ο Χόρκε Λορένθο πέσανε από τις μοτοσυκλέτες τους και ο Μάρκεθ νίκησε. Ο 3ος τίτλος του στην μεγάλη κατηγορία σε 4 χρόνια και ο 5ος τίτλος σε όλες τις κατηγορίες πανηγυρίστηκε έξαλλα. Ο Μάρκεθ φόρεσε την ειδική μπλούζα για την περίσταση, που έλεγε “Give me 5”, ως ένδειξη των τίτλων που έχει κατακτήσει. Στους 2 επόμενους αγώνες τα αποτελέσματα δεν ήταν τα αναμενόμενα αφού στην Αυστραλία αποσύρθηκε και στην Μαλαισία τερμάτισε στην 11η θέση.

Η αποκάλυψή του

Στο πρόσφατο παρελθόν ο ίδιος ο Μαρκ Μάρκεθ, ερωτήθει αν θα έκανε τον γύρο της γενέτειράς του (Σερβέρα) με μοτοσυκλέτα. Αποκάλυψε στο CNN, όμως, πως δεν έχει δίπλωμα για να οδηγήσει μοτοσυκλέτα μεγάλου κυβισμού. Μπορούσε να οδηγήσει μόνο 50άρι. Είναι αλήθεια το ότι έχει την ικανότητα να μας εκπλήσσει, είτε πρόκειται για την ζωή του, είτε πρόκειται για Moto GP.